Detinguts dos homes a Tarragona i Reus per robar amb violència un telèfon mòbil
detingut mossos comissaria
El detingut de Reus compta amb 24 antecedents policials la majoria per delictes contra el patrimoni.
A la capital del Baix Camp, una patrulla va interceptar el lladre quan fugia corrents després del robatori
Actualitzada 11/07/2019 a les 15:31
Els Mossos d’Esquadra van detenir dimecres en dues actuacions diferents a Tarragona i Reus dos homes, de 20 i 39 anys, de nacionalitat espanyola i veïns de Tarragona i Reus respectivament, com a presumptes autors de dos robatoris amb violència.
El primer robatori amb violència es va produir el passat 4 de juny al carrer Riu Llobregat. La víctima es trobava al carrer quan el detingut se li va acostar i va agredir-lo per agafar-li el mòbil. Tot seguit va fugir corrents del lloc. De resultes del robatori, la víctima va haver de ser atesa al Centre d’Atenció Primària.
Els mossos es van fer càrrec del cas i gràcies a la informació aportada per la víctima van poder identificar el presumpte autor. Es dona el cas que els agents que portaven la investigació tenien constància que el detingut havia protagonitzat diversos incidents al barri
Dimecres al matí, els mossos van localitzar-lo i detenir-lo i avui al matí ha passat a disposició del Jutjat d’Instrucció en funcions de guàrdia de Tarragona.
Intercepten un lladre fugint
La segona detenció es va produir ahir a Reus quan una patrulla de mossos de paisà que feia prevenció de robatoris a la ciutat va veure un home a l’avinguda de la Salle que corria amb un mòbil a la mà mirant insistentment cap al seu darrera.
Els agents per comprovar si s’havia produït algun fet il·lícit van acreditar-se com a policies i li van donar l’alto. Tot i així, l’home va continuar corrents per intentar fugir però els mossos el van poder aturar a la plaça del Velòdrom.
En l’escorcoll, els agents van trobar-li un telèfon mòbil amagat als pantalons. Mentre feien gestions per esclarir els fets, van rebre avís que una dona havia trucat al 112 per informar que acabava de patir un robatori amb violència.
La víctima es trobava en un bar del barri Monestirs de Reus quan un home es va seure al seu costat i, en un moment donat, li va donar una empenta i li va agafar el telèfon mòbil. Tot seguit, va fugir corrents de l’establiment.
Els mossos van retornar-li el telèfon mòbil a la seva propietària i van detenir l’home com a presumpte autor d’un robatori amb violència.
El detingut, amb 24 antecedents policials la majoria per delictes contra el patrimoni, ha passat avui a disposició del Jutjat d’Instrucció en funcions de guàrdia de Reus.
Els Mossos d'Esquadra aconsellen que en cas de pèrdua o robatori del telèfon mòbil, és important disposar del número IMEI ja que és necessari per presentar la denúncia.
Per protegir el telèfon, cal utilitzar els sistemes que ofereix el dispositiu. A més, és recomanable disposar d’aplicacions que permetin esborrar les dades i localitzar el mòbil sostret. A través d’aquests serveis, és possible bloquejar el dispositiu.
Els telèfons mòbils són un dels objectes més preuats per als lladres. Cal vigilar l’entorn, utilitzar-lo de manera discreta i evitar fer-ne ostentació.
Agüero retalla distàncies
La mobilització 'Pícnic per la Llibertat' es dirigeix als Jutjats de Tarragona
Més d'un centenar de persones es concentren davant dels jutjats de Tarragona
El Govern critica la «inacció» i la «deixadesa de funcions» de Sánchez i li reclama «negociació política i diàleg»
Més d'un centenar de persones es concentren ...
La mobilització 'Pícnic per la Llibertat' es d...
El Govern critica la «inacció» i la «deixadesa ...
Foment, PIMEC, CCOO i UGT reclamen...
Un total de 18 detinguts pels aldarulls...
Els Mossos detenen 13 persones arreu del país ...
Una manifestació a favor dels presos ...
Comenta el contingut : Detinguts dos homes a Tarragona i Reus per robar amb violència un telèfon mòbil